New Holland Agriculture
See artikkel räägib põllumajandusmasinate tootjast. Teiste tähenduste kohta vaata artiklit New Holland (täpsustus). New Holland on rahvusvaheline põllumajandusmasinatootja. See asutati New Hollandis Pennsylvanias Ameerika Ühendriikides, tänapäeval asub see Torinos Itaalias. New Holland toodab kõiksugust põllutöötehnikat, sealhulgas näiteks traktoreid ja kombaine. Ettevõte asutati nime New Holland Machine Company all ning kuulub praegu Hollandis registreeritud korporatsioonile CNH Industrial. New Hollandil on üle maailma 18 tootmistehast ning ettevõttele kuulub mitmeid muid kaubamärke, nagu ABS Super Steer system, Opti Fan System ja Intellifill system.